b'\n_START_ARTICLE_\nZve\xc4\x8dan\n_START_SECTION_\nZgodovina\n_START_PARAGRAPH_\nZve\xc4\x8dan je bil prvi\xc4\x8d omenjen v povezavi z mejnimi spopadi med Srbi in Bizantinci med letoma 1091 in 1094. Obstaja tudi zapis, da je veliki knez \xc5\xa0tefan Nemanja po zmagi nad Bizantinci leta 1170 ukazal, da se v cerkvi svetega Jurija v Zve\xc4\x8danu moli v zahvalo za uspe\xc5\xa1ne izid bitke._NEWLINE_V 13. in 14. stoletju je bil ena od rezidenc srbskega dvora. V njem je desembra 1322 umrla kraljica Teodora Smilec, devet let za njo pa je bil v Zve\xc4\x8danu zaprt in zadavljen njen mo\xc5\xbe \xc5\xa0tefan Uro\xc5\xa1 III. De\xc4\x8danski. _NEWLINE_V Srbskem cesarstvu \xc5\xa0tefana Uro\xc5\xa1a V. (vladal 1355-1371) so utrjeno mesto najprej posedovali plemi\xc4\x8di Musi\xc4\x87i in zatem Vojinovi\xc4\x87i. Po propadu cesarstva je bil Zve\xc4\x8dan leta 1370 predmet spora med Milo\xc5\xa1em Popovi\xc4\x87em in Nikolo Altomanovi\xc4\x87em._NEWLINE_Po bitki na Kosovskem polju leta 1389 je bil vklju\xc4\x8den v Osmansko cesarstvo. Kasneje je postal del sand\xc5\xbeaka Novi Pazar. _NEWLINE_Od leta 1878 do 1908 je nekdanji sad\xc5\xbeak skladno s sklepi Dunajskega kongresa pri\xc5\xa1el pod upravo Avstro-Ogrske, potem pa je bil vrnjen Osmanskemu cesarstvu._NEWLINE_Na najvi\xc5\xa1ji to\xc4\x8dki mesta, se pravi v Gornjem mestu, so ostanki cerkve svetega Jurija, cisterne za vodo in osmerokotnega stolpa. Obzidje utrdbe je bilo okrepljeno z masivnimi stolpi. Glavni vhod v mesto je bil na zahodni strani.\n_START_SECTION_\nTrdnjava Zve\xc4\x8dan\n_START_PARAGRAPH_\nGlavni namen trdnjave je bil nadzor kri\xc5\xbei\xc5\xa1\xc4\x8da bosanske, ibarske in metohijske ceste, kasneje pa obramba rudnika v Trep\xc4\x8di. _NEWLINE_Tloris trdnjave je prilagojen konfiguraciji terena in ima nepravilno podolgovato obliko. Trdnjava je sestavljena iz treh delov: Gornjega mesta na samem vrhu hriba, obzidja, okrepljenega s stolpi, in obzidja, ki je obdajalo ju\xc5\xbena pobo\xc4\x8dja in zno\xc5\xbeje hriba.  Od Gornjega mesta, ki ga  je obdajalo obzidje s petimi stolpi, so se ohranili deli  osmerokotnega bivalno-obrambnega stolpa, cisterne za vodo in cerkve svetega Jurija. V Spodnjem mestu je ohranjenih nekaj zgradb, katerih namen ni natan\xc4\x8dno ugotovljen. Glavni vhod v Spodnje mesto je bil na zahodni strani._NEWLINE_V severnem delu mesta je bil odkrit podzemni rov, ki je vodil do izvira ob vzno\xc5\xbeju hriba. Odkriti so bili tudi ostanki \xc5\xa1e enega mogo\xc4\x8dega podzemnega zasilnega izhoda.\n_START_SECTION_\nGospodarstvo\n_START_PARAGRAPH_\nV Zve\xc4\x8danu je bi talilnica svinca in cinka "Trep\xc4\x8da". Njen 306 m visok dimnik je najvi\xc5\xa1ja zgradba na Kosovem. Talilnico so zaradi prekomernega onesna\xc5\xbeevanja okolja zaprli. Tavarna, ki je nekdaj zaposlovala 4.000 delavcev,  zdaj reciklira in proizvaja svin\xc4\x8deve akumulatorje. V celi ob\xc4\x8dini je zdaj zaposlenih samo okoli 500 ljudi v 60 majhnih zasebnih podjetjih in 150 trgovinah.\n_START_SECTION_\nKultura in izobra\xc5\xbeevanje\n_START_PARAGRAPH_\nV Mitrovici je Fakulteta za umetnost Pri\xc5\xa1tinske univerze._NEWLINE_Zve\xc4\x8dan je vsako leto gostitelj \xc5\xa1tirih mednarodnih prireditev: festivala jazza in bluesa (North City, Jazz & Blues Festival), festivala rocka Overdrive,  umetnostne kolonije Sokolica in festivala otro\xc5\xa1kih pesmi Cvrkuti sa Ibra (\xc5\xbdvrgolev\xc4\x8dki z Ibra).'